জকিগঞ্জ উপজেলা

জকিগঞ্জ বাংলাদেশের সিলেট জেলার অন্তর্গত একটি উপজেলা। এটি বাংলাদেশের উত্তর-পূর্ব কোনের সর্বশেষ উপজেলা। ১৯৭১ সালের ২১ নভেম্বর মুক্তিযুদ্ধে জকিগঞ্জ প্রথম দখলদার মুক্ত হয়েছিল। সিলেট জেলার অন্তর্গত জকিগঞ্জ উপজেলা বাংলাদেশের সর্ব উত্তর-পূর্বাংশে অবস্থিত। ২৬৫.৬৮ বর্গ কিলোমিটার নিয়ে গঠিত জকিগঞ্জ উপজেলা ২৪°৫১′ উত্তর অক্ষাংশ হতে ২৫°০০′ উত্তর অক্ষাংশ এবং ৯২°১৩′ পূর্ব দ্রাঘিমা হতে ৯২°৩০′ পূর্ব দ্রাঘিমা রেখার মধ্যে অবস্থিত। এই উপজেলার উত্তরে কানাইঘাট উপজেলা ও ভারতের মেঘালয়, পূর্ব ও দক্ষিণে ভারতের আসাম, পশ্চিমে বিয়ানীবাজার উপজেলা। জকিগঞ্জ উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জকিগঞ্জ থানার আওতাধীন। পৌরসভা: জকিগঞ্জ ইউনিয়নসমূহ: ১নং বারহাল ২নং বীরশ্রী ৩নং কাজলসার ৪নং খলাছড়া ৫নং জকিগঞ্জ ৬নং সুলতানপুর ৭নং বারঠাকুরী ৮নং কসকনকপুর ৯নং মানিকপুর এ উপজেলায় মোট ১১৫ মৌজা এবং ২৮৬ গ্রাম রয়েছে। কুশিয়ারা নদীর তীরে ৩৬০ আউলিয়ার একজন হযরত শাহ জাকি রহ. নামে একজন আউলিয়ার মাযার ছিল। তাঁর মাযারকে কেন্দ্র করে যে সাপ্তাহিক বাজার বসত, তা জাকিগঞ্জ নামে পরিচিতি লাভ করে। পরবর্তীকালে উক্ত বাজারের নামে এই এলাকার নামকরণ করা হয় জকিগঞ্জ। আয়তন: ২৬৭বর্গ কিলোমিটার, জনসংখ্যা: ২,৪২,৫৬১ জন, পুরুষ: ১,২২,০৬১ জন, মহিলা: ১,২০,৫০০ জন, জনসংখ্যার ঘনত্ব: প্রতি বর্গকিলোমিটারে ৮৯০ জন। উচ্চ মাধ্যমিক কলেজ: ৭টি (১টি সরকারি, ৬টি বেসরকারি), মাধ্যমিক বিদ্যালয়: ২২টি, সরকারি প্রাথমিক বিদ্যালয়: ১০৭টি, কমিউনিটি প্রাথমিক বিদ্যালয়: ৫টি, রেজিস্টার্ড বেসরকারী প্রাথমিক বিদ্যালয়: ১৯টি, মাদ্রাসা (সকল): ৫৭টি (২১টি দাখিল ও কামিলসহ এবং ৩৬টি কওমী), সাক্ষরতার হার: ৭৮%। জকিগঞ্জে কোনো বিশ্ববিদ্যালয় নেই। উল্লেখযোগ্য শিক্ষা প্রতিষ্ঠানের মধ্যে বাদেদেওরাইল ফুলতলী কামিল মাদ্রাসা ও জকিগঞ্জ সরকারি কলেজ এবং জকিগঞ্জ সরকারি উচ্চ বিদ্যালয় প্রধান। জনগোষ্ঠীর আয়ের প্রধান উৎস কৃষি ৪৬.০৬%, অকৃষি শ্রমিক ৯.০৬%, শিল্প ০.৭৪%, ব্যবসা ১২.৮৪%, পরিবহন ও যোগাযোগ ১.৬৪%, চাকরি ৫.৮০%, নির্মাণ ১.৮৪%, ধর্মীয় সেবা ১.১৯%, রেন্ট অ্যান্ড রেমিটেন্স ৬.৯৩% এবং অন্যান্য ১৩.৯০%। বিদ্যুৎ ব্যবহার এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসুচির আওতাধীন। তবে ১৭.৫৪% পরিবারের বিদ্যুৎ ব্যবহারের সুযোগ রয়েছে। পানীয়জলের উৎস নলকূপ ৩৬.৮৩%, ট্যাপ ১.৬১%, পুকুর ৫৯.৮১% এবং অন্যান্য ১.৭৪%। এ উপজেলার ১৮.১৯% নলকূপের পানিতে মাত্রাতিরিক্ত আর্সেনিকের উপস্থিতি প্রমাণিত হয়েছে। স্যানিটেশন ব্যবস্থা এ উপজেলার ৯৮.৫০% পরিবার স্বাস্থ্যকর এবং ১.৫০% পরিবার অস্বাস্থ্যকর ল্যাট্রিন ব্যবহার করে। স্বাস্থ্যকেন্দ্র হাসপাতাল ৪, উপজেলা স্বাস্থ্যকেন্দ্র ১, ইউনিয়ন স্বাস্থ্য ও পরিবার কল্যাণ কেন্দ্র ১০ কমিউনিটি ক্লিনিক ২৬টি। শিতালং শাহ- সুফি কবি গুরুসদয় দত্ত- ব্রতচারী আন্দোলনের প্রতিষ্ঠাতা, শিক্ষাবিদ,লোকসাহিত্য গবেষক ও সরকারি কর্মকর্তা ডক্টর ত্রিগুণা সেন -প্রখ্যাত শিক্ষাবিদ, রাজনীতিবীদ,ভারতের কেন্দ্রীয় শিক্ষামন্ত্রী আল্লামা উবায়দুল হক- জাতীয় মসজিদের সাবেক খতিব, প্রখ্যাত আলেমে দ্বীন ও ইসলামি চিন্তাবিদ। মোর্শেদ আহমেদ চৌধুরী: সুচিকিৎসক। শামসুল উলামা আল্লামা ফুলতলী ছাহেব কিবলাহ র.-উপমহাদেশের যুগশ্রেষ্ঠ আলেম,শিক্ষাবিদ, লেখক ও সমাজসংস্কারক। এম. এ. হক- প্রাক্তন ভূমি প্রশাসন ও ভূমি সংস্কারমন্ত্রী। সালমান শাহ -অভিনেতা। স্যার আখলাকুর রহমান চৌধুরী -ব্রিটিশ হাইকোর্টের প্রথম বাংলাদেশি বংশোদ্ভূত বিচারপতি এবং নাইট উপাধিপ্রাপ্ত তৃতীয় বাঙালি হাফিজ আহমদ মজুমদার- এমপি, অর্থনীতিবিদ (চেয়ারম্যান,পূবালী ব্যাংক লি.), শিক্ষাবিদ। এম এ লতিফ- সাবেক এমপি। মাওলানা ওবায়দুল হক- সাবেক এমপি। (১৯৯১) ব্রিগেডিয়ার অব. এম আর মজুমদার - সাবেক এমপি। ফজলুল হক (বীর প্রতীক) আলা বখশ- ষোড়শ শতাব্দীর আলিমে দ্বীন। আল্লামা আব্দুল লতিফ চৌধুরী ফুলতলী সাহেব ক্বিবলা রাহ: এর মাজার ও বাড়ী। গায়েবী দিঘি মসজিদ; তিন নদীর মোহনা; আমলশীদ কাস্টমস ঘাট, জকিগঞ্জ বাজার সংলগ্ন আমলশীদ স্থল বর্ডার। সিলেট জেলা; সিলেট বিভাগ; বাংলাদেশের উপজেলাসমূহ। "জকিগঞ্জ উপজেলা"। zakiganj.sylhet.gov.bd। সংগ্রহের তারিখ ২০২০-০১-০৪।  প্রসঙ্গ জকিগঞ্জ ইতিহাস ও ঐতিহ্য, পৃ: ১-২ "ইউনিয়নসমূহ - জকিগঞ্জ উপজেলা"। zakiganj.sylhet.gov.bd। জাতীয় তথ্য বাতায়ন। ২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  "জকিগঞ্জ উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-০১-০৪।  বাংলাপিডিয়ায় জকিগঞ্জ উপজেলা